User talk:Ganesh Elumalai

பெரோசுகைட்டு சூரிய மின்கலன் (Perovskite Solar Cell)
பெரோசுகைட்டு என்பது கால்சியம் டைட்டானியம் ஆக்சைடால் ஆன ஒரு தாதுப்பொருள். அதன் வேதியியல் வாய்ப்பாடு CaTiO3 ஆகும். இதன் அமைப்பு ABO3 என்ற தாதுப்பொருளின் வகையைச் சார்ந்தது. இந்த தாதுப்பொருள் இரசியாவின் உரால் மலைகளில் கஃசுத்தவ் ரோசு (Gustav Rose) என்பவரால் 1839 ஆம் ஆண்டு கண்டுபிடிக்கப்பட்டது. இது அந்நாட்டின் கனிப்பொருளரிஞ்ஞரான இலேவ்வு பெரோசுக்கி (Lev Perovski) என்பவரின் பெயரால் வழங்கப்படுகிறது.

எக்ஃசிட்டர் பல்கலைக்கழகத்தை (University of Exeter) சார்ந்த முனைவர் சுந்தரம் செந்திலரசு குழுவினர் மேற்கொண்ட சூரிய ஆற்றலை (வீட்டு உபயோக) மின்னாற்றலாக முன்னெப்போதையும் விட மலிவாக மாற்றும் ஒரு முன்னோடியான ஆய்வு வெளிவந்துள்ளது. அதுபற்றிய செய்தி குறிப்பு ஒன்றை அறிவியல் தினசரி வெளியிட்டுள்ளது குறிப்பிடத்தக்கது.

அந்த செய்தி குறிப்பில், உலகலாவிய ஒளிமின்னழுத்த (Photovoltaic) ஆற்றல் சந்தையில், புதுபிக்கக்கூடிய எரிசக்தியை (renewable energy) உருவாக்கும் இலக்கில் தன்னிறைவு பெறவும், கார்பன் டை ஆக்சைடு உமிழ்வை கட்டுப்படுத்தவும் அபரிதமான வளர்ச்சி ஏற்பட்டுள்ளது என்றும், இருந்தபொழுதும், தற்போதுள்ள ஒளிமின்னழுத்த ஆற்றலை உருவாக்கும் வணிக முறைகளான, சிலிக்கன் (Silicon) அல்லது மென் படலம் (thin film) சார்ந்த தொழில்நுட்பங்கள் இன்றளவும் அதிக செலவினங்களை கொடுக்கவல்லதாக உள்ளது. ஏனென்றால் இந்த மூலப்பொருட்களை தயாரிக்க வெற்றிடம் சார்ந்த நுட்பங்கள் (Vacuum based techniques) தேவைப்படுகிறது. இவையையும் விலையுயர்ந்த நுட்பவியல் சாதனங்கள். நுட்பவியலில் அடுத்தகட்ட வளர்ச்சி, புதிய புதிய மூலப்பொருட்களின் கண்டுபிடிப்புகள் தான் ஒளிமின்னழுத்த ஆற்றலை உருவாக்கத்தேவையான செலவீனங்களை குறைக்கும் என்றும், அந்த வகையில் முனைவர் செந்திலரசு குழுவினர் பெரோசுகைட்டு (Perovskite) கனிமப்பொருளை பயன்படுத்தி ஒளிமின்னழுத்த ஆற்றலை உருவாக்கும் ஒரு எளிமையான, மலிவான வழிமுறையை கண்டுள்ளனர் என்றும்,

முக்கியமாக, இந்த குழுவினர் சில உலக நாடுகளில் (பிரேசில், அமெரிக்க, சுபெயின், சீனா, இங்கிலாந்து, சவுதி அரேபியா) உள்ள ஒளிமின்னழுத்த ஆற்றலை உருவாக்கும் நிறுவனங்களில் பெர்வோசுகைட்டு மூலப்பொருளின் ஒளி ஆற்றலை மினாற்றலாக, நேரடி சூரிய ஒளியில் அல்லாமல், வளிமண்டல நிலைமையிலேயே மாற்றும் திறனை உறுதிசெய்துள்ளனர். இந்த ஆய்வுக்கட்டுரையானது Solar Energy Materials & Solar Cells என்ற ஆங்கில ஆய்விதழில் வெளிவந்துள்ளது என்றும் குறிப்பிடப்பட்டுள்ளது.

இந்த ஆராய்ச்சி குறித்து ஆய்வுக்குழுவில் ஒருவரான பேரா. தப்பாசு மாலிக், “இந்த ஆய்வு ஒளிமின்னழுத்த ஆற்றலை தோற்றுவிக்கும் மலிவான வழிமுறைகளில் ஒரு குறிப்பிட்ட முக்கியத்துவம் வாய்ந்த வளர்ச்சியை கொடுத்துள்ளது. இந்த ஆய்வுத் தரவுகள் மூலம் உண்மையான இயக்க நிலைமைகளில் எப்படி இந்த பெரோசுகைட்டு மூலப்பொருட்கள் வேலை செய்கிறது என்று காட்டப்பட்டுள்ளது, அது இந்த நுட்பம் சார்ந்த மேலான எங்கள் புரிதலுக்கு வழிவகுக்கிறது என்றும், மேலும், இந்த புரிதல் இந்த மூலப்பொருளை வணிகப்படுத்த உதவும் என்றும் கூறுகிறார். முனைவர் செந்திலரசு கூறும்போது, இந்த ஆய்வு பல்வேறு காலநிலைத்தன்மைகளில் நிலையான சூரிய மின்கலன்களை உருவாக்கும்/இயக்கும் பெரோசுகைட்டு மூலப்பொருளின் நிலைத்தன்மையை விளக்குகிறது. கிடைக்கப்பெற்ற ஆய்வுத்தரவுகள், பெரோசுகைட்டு சூரிய மின்கலன் வளர்ச்சியிலும், மலிவான சிறந்த மின்கருவிகளை உருவாக்குவதிலும் முக்கியத்தும் பெற்றவையாக உள்ளதாக குறிப்பிடுகிறார். இந்த ஆய்வுகள் நம்முடைய கட்டிடங்களில் எவ்வாறு பெரோசுகைட்டு சூரிய மின்கலங்களை எளிமையாக கட்டமைக்க உதவும் என்பதை விளக்குகிறது.